Ślōnzŏk szefym czeskigo hokeja
Alois Hadamczik ôstoł nowym prezydyntym Czeskej Federacyje Hokeja. Zmiyniōł na tej szteli Tomáša Krála. Alois Hadamczik, kery pochodzi ze Krawarzy na Ślōnsku, wygroł już w piyrszej rōndzie welōnku, kaj dostoł 31 głosōw. Bōło to wiyncej jak reszta kandydatōw społym: Jiři Šlégr, Dominik Hašek, Bedřich Ščerban i Otakar Černy.
Alois Hadamczik narodziōł sie we 1952 roku i pochodzi ze familije, w kerej gŏdało sie pō niymiecku, a czeskigo nauczōł sie dopiyro we piyrszej klasie szkoły podstawowej. Je bratym ôd Evžena Hadamczika, kery bōł dwa razy majstrym Czechosłowacyje ze Banikym Ôstrawa we fusbalu.
Alois Hadamczikniy mioł srogich sukcesōw jako aktywny hokeista, ale doczekoł sie jych już jako tryner. Ze manszaftym Trzińca zdobōł srebro i brōnz ligi czeskej, ze manszaftym Witkowic dwa razy srebro i rŏz brōnz, a ze Spartōm Praga dwa razy brōnz. Bōł tyż trynerym czeskej reprezentacyje, z kerōm zdobōł rŏz srebro, a dwa razy brōnz.
szl_Latn szl_Latn szl_Latn szl_Latn